30. ΝΟΜΟΣ υπ’αριθ.301 της 19/20 Απρ.1976 (ΦΕΚ Α΄91) Περί της εις την Εφημερίδα της Κυβερνήσεως δημοσιευομένης ύλης και ρυθμίσεως θεμάτων αναφερομένων εις την έκδοσιν και κυκλοφορίαν ταύτης. Άρθρ.1.-1.Δια της Εφημερίδος της Κυβερνήσεως δημοσιεύονται:  α)Οι κατά το Σύνταγμα κυρούμενοι και εκδιδόμενοι νόμοι, ο κανονισμός της Βουλής και αι τροποποιήσεις αυτού, ως και αι υπό τούτου προβλεπόμεναι, ως δημοσιευτέαι, πράξεις της Βουλής ή του Προέδρου αυτής. β)Τα Π.Δ/τα είτε κανονιστικού είτε ατομικού χαρακτήρος, αι κατά το άρθρ.44. παρ.1 του Συντάγματος πράξεις νομοθετικού περιεχομένου, ως και τα Δ/τα του Προέδρου της Δημοκρατίας. γ)Αι κανονιστικού χαρακτήρος πράξεις του υπουργικού συμβουλίου, του πρωθυπουργού και των υπουργών ή υφυπουργών, ως και οιουδήποτε ετέρου συλλογικού ή ατομικού οργάνου της Διοικήσεως, επιφυλασσομένων των διατάξεων του άρθρ.2 του παρόντος. δ)Αι ατομικού χαρακτήρος διοικητικαί πράξεις, η δημοσίευσις των οποίων, εις πλήρες κείμενον ή εν περιλήψει, προβλέπεται υπό ειδικής διατάξεως νόμου. ε)Πράξεις δημοσίων επιχειρήσεων, εταιρειών, ιδρυμάτων ή άλλων νομικών προσώπων ιδιωτικού δικαίου, των οποίων η δημοσίευσις δια της Εφημερίδος της Κυβερνήσεως προβλέπεται υπό ειδικής διατάξεως νόμου. 2.Η δημοσίευσις των ως άνω κειμένων ενεργείται δια καταχωρήσεως αυτών εις φύλλον ενός των κατά το άρθρ.5 τευχών και της θέσεως εις την διάθεσιν του κοινού του φύλλου τούτου κατά τα εν άρθρ.7 οριζόμενα. Άρθρ.9.-1.Τα κατά το άρθρ.7 εκδιδόμενα και κυκλοφορούντα φύλλα του Α΄ τεύχους της Εφημερίδος της Κυβερνήσεως αποστέλλονται εις τας δημοσίας αρχάς του κράτους, ως αύται ειδικώτερον καθορίζονται δια της κατά το άρθρ.10, παρ.3, υπουργικής αποφάσεως και τηρούνται εις το αρχείον αυτών. Εκ των λοιπών τευχών, αποστέλλονται εις τας δημοσίας αρχάς του κράτους μόνον τα αναγκαιούντα εις αυτάς εν όψει του κύκλου των αρμοδιοτήτων των. 2.Τα φύλλα πάντων των τευχών της Εφημερίδος της Κυβερνήσεως αποστέλλονται εις τους εγγραφομένους ετησίους «ή άλλους» συνδρομητάς εκάστου τούτων, ή διατίθενται μεμονωμένα, επί τη καταβολή του κεκανονισμένου αντιτίμου αυτών, εις πάντα ενδιαφερόμενον, μέχρι πλήρους εξαντλήσεως της  σειράς των. Μετά την εξάντλησιν των προς διάθεσιν σειρών, η υπηρεσία του Εθνικού Τυπογραφείου χορηγεί εκ των εις την διάθεσιν αυτής τόμων, φωτοαντίγραφον παντός ζητουμένου φύλλου, επί καταβολή της αξίας αυτού. Οι μέσα σε « » λέξεις προστέθηκαν με την παρ. 6 άρθρ. 29 Νομ. 2738/6-9 Σεπτ. 1999 (ΦΕΚ Α’ 180), Τομ. 2 Α σελ. 318,240. 3.Η διάθεση επ’ αμοιβή όλων των τευχών της Εφημερίδας της Κυβερνήσεως ή φωτοαντιγράφων φύλλων αυτής, των βιβλίων και εντύπων, μπορεί να γίνεται και από νομαρχίες, μετά από κοινή απόφαση των Υπουργών Προεδρίας της Κυβέρνησης και Εσωτερικών , στην οποία θα ορίζεται κάθε αναγκαία λεπτομέρεια για την εφαρμογή της παρούσας παραγράφου. Η κατά το προηγούμενο εδάφιο διάθεση γίνεται από υπάλληλο της οικείας νομαρχίας, ο οποίος με απόφαση του νομάρχη ορίζεται ταυτοχρόνως υπόλογος διαχειριστής. Το Εθνικό Τυπογραφείο παρέχει στις οικείες νομαρχίες τον απαιτούμενο για το ανωτέρω έργο τεχνικό εξοπλισμό. «Οι εισπράξεις από την ως άνω διαδικασία κατατίθενται από τον υπόλογο διαχειριστή στην πλησιέστερη δημόσια οικονομική υπηρεσία υπέρ του Δημοσίου, τυχόν δε δαπάνες αντιμετωπίζονται από τις πιστώσεις του Κρατικού  (Αντί για τη σελ. 247(β) Σελ. 247(γ) Τεύχος 1321 Σελ. 73 Εφημερίδα της Κυβερνήσεως 1.Η.ε.30 Προϋπολογισμού. Με αποφάσεις του Υπουργού Οικονομικών, που δημοσιεύονται στην Εφημερίδα της Κυβερνήσεως, ρυθμίζονται οι λεπτομέρειες εφαρμογής του παραπάνω εδαφίου.» Τα μέσα σε «» τρία τελευταία εδάφια της παρ. 3 ,που προστέθηκαν από την παρ. 5 άρθρ. 8 Ν. 2225/18-24 Ιουλ. 1994, (ΦΕΚ Α΄ 121), ανωτ. σελ. 116,90045 αντικαταστάθηκαν ως άνω από την παρ. 4 του άρθρου 14 του Ν. 2266/13-13 Δεκ. 1994 (ΦΕΚ Α΄ 218), τομ. 2 Α  σελ. 318,238. «4. Απαγορεύεται η αναπαραγωγή και η διάθεση, με οποιονδήποτε τεχνικό ή ηλεκτρονικό τρόπο, των Φύλλων της Εφημερίδας της Κυβερνήσεως από οποιονδήποτε τρίτο, εκτός του Δημοσίου, με σκοπό το κέρδος. Η διαπίστωση της παράβασης της διάταξης αυτής γίνεται με αιτιολογημένη πράξη του προϊσταμένου του Εθνικού Τυπογραφείου και επιβάλλεται με αυτήν υποχρεωτικά σε βάρος του παραβάτη πρόστιμο πέντε εκατομμυρίων (5.000.000) δρχ. Σε περίπτωση κάθε περαιτέρω υποτροπής επιβάλλεται πρόστιμο μέχρι πενήντα εκατομμυρίων (50.000.000) δρχ. Το παραπάνω πρόστιμο βεβαιώνεται και εισπράττεται σύμφωνα με τις διατάξεις του Κώδικα Εισπράξεως Δημοσίων Εσόδων. Η πράξη επιβολής προστίμου δεν ανακαλείται.» Η παρ. 4 προστέθηκε από την περίπτ. α  της παρ. 1 άρθρ. 26 Ν. 2738/6-9 Σεπτ. 1999  (ΦΕΚ Α΄ 180) ,Τόμ. 2 Α σελ. 318,240. Εξουσιοδοτήσεις Άρθρ.10.-1.Δια Π.Δ/τος, εκδιδομένου προτάσει του Υπουργού Εσωτερικών, καθορίζονται αι λεπτομέρειαι εφαρμογής των διατάξεων του άρθρ.3 παρ.1 και 2 του παρόντος ως και τα της εκτυπώσεως και διανομής ή διαθέσεως παρ’ εκάστης νομαρχίας ειδικού δελτίου εν τω οποίω καταχωρούνται αυτούσιαι αι κανονιστικού χαρακτήρος αποφάσεις των νομαρχών μετά σημειώσεως παρ’ εκάστη καταχωρουμένη αποφάσει της εφημερίδος ή των εφημερίδων και της ημερομηνίας καθ’ ην εδημοσιεύθη αύτη. Η καταχώρησις εις το ειδικόν τούτο δελτίον δεν θίγει την τυπικήν ισχύν των καταχωρουμένων αποφάσεων, ήτις ανατρέχει εις την ημέραν της πρώτης δημοσιεύσεως αυτών δια του τύπου και της καταχωρήσεως αυτών εις το κατ’ άρθρ.3 παρ.1 βιβλίον ή φάκελλον. Εις το ως άνω δελτίον δύναται να προβλέπηται η καταχώρησις και των εν άρθρ.2 παρ.1 στοιχ.ια΄ αποφάσεων, ως και άλλων πράξεων ή ανακοινώσεων γενικωτέρου δια τον νομόν ενδιαφέροντος. Σελ. 248(γ) Τεύχος 1321 Σελ. 74 2.Δια Π.Δ/τος, εκδιδομένου επί τη προτάσει του Υπουργού Προεδρίας της Κυβερνήσεως, δύναται να κωδικοποιηθούν αι πάγιαι διατάξεις της περί Εφημερίδος της Κυβερνήσεως και του Εθνικού Τυπογραφείου νομοθεσίας, επιτρεπομένης και της μεταβολής της σειράς των άρθρων, παραγράφων και εδαφίων, της απαλείψεως των κατηργημένων ή καταργουμένων δια του παρόντος διατάξεων, ως και της ενεργείας διορθώσεων και προσαρμογών εις την διατύπωσιν των κωδικοποιηθέντων διατάξεων, άνευ αλλοιώσεως της εννοίας τούτων. 3.Δι’ αποφάσεως του Υπουργού Προεδρίας Κυβερνήσεως καθορίζονται ειδικώτερον αι δημόσιαι αρχαί του κράτους εις τας οποίας αποστέλλονται άπαντα τα τεύχη της Εφημερίδος της Κυβερνήσεως ή ωρισμένα μόνον εξ αυτών, ως και ο αριθμός των σειρών εξ εκάστου αποστελλομένου τεύχους. Δι’ αποφάσεως του αυτού Υπουργού καθορίζονται τα τεύχη της Εφημερίδος τα οποία αποστέλλονται εις τους Βουλευτάς, πλέον του Α΄ τεύχους η αποστολή του οποίου είναι υποχρεωτική. «4. Με όμοια απόφαση ρυθμίζεται κάθε θέμα που αφορά την έντυπη και ηλεκτρονική κυκλοφορία, πώληση και διάθεση των Φύλλων της Εφημερίδας της Κυβερνήσεως και την παροχή σχετικών πληροφοριών στους πολίτες, στους εγγραφόμενους συνδρομητές και στις δημόσιες αρχές, καθώς και η εκάστοτε καθοριζόμενη τιμολόγηση των προσφερομένων ειδών και υπηρεσιών. Η τιμολόγηση των ως άνω ειδών και υπηρεσιών ενεργείται μετά από γνώμη τριμελούς επιτροπής από υπαλλήλους του Εθνικού Τυπογραφείου με βαθμό Διευθυντή, η οποία συγκροτείται με απόφαση του Υπουργού Εσωτερικών, Δημόσιας Διοίκησης και Αποκέντρωσης. Η ίδια επιτροπή γνωμοδοτεί και για τον καθορισμό της τιμής πώλησης κάθε άλλου εντύπου που εκτυπώνεται από το Εθνικό Τυπογραφείο και διατίθεται στο κοινό προς πώληση.» Η παρ. 4 αντικαταστάθηκε ως άνω από την περίπτ. β της παρ. 1 άρθρ 26 Ν. 2798/6-9 Σεπτ. 1999 (ΦΕΚ Α΄ 180), Τόμ. 2 σελ. 318,240. Ο καθορισμός της ετησίας συνδρομής και της τιμής διαθέσεως κατά φύλλον ενεργείται μετά γνώμην τριμελούς επιτροπής, συνιστωμένης παρά τω Εθνικώ Τυπογραφείω εξ ανωτέρων υπαλλήλων αυτού δι’ αποφάσεως του Υπουργού Προεδρίας Κυβερνήσεως. Η αυτή επιτροπή γνωμοδοτεί και δια  1.Η.ε.30 Εφημερίδα της Κυβερνήσεως τον καθορισμόν τιμής πωλήσεως παντός άλλου εντύπου εκτυπουμένου παρά του Εθνικού Τυπογραφείου και διατιθεμένου εις το κοινόν. Η Επιτροπή της παρ.4, διατηρήθηκε με νέα συγκρότηση η οποία αποτελείται από τρία μέλη, τους Προϊσταμένους των Δ/σεων Οικονομικού και Εκδόσεων και ένα υπάλληλο με Α΄ βαθμό, από την περίπτ.γ΄ άρθρ.6 της ΔΙΔΚ/Φ.2/ 24763/8-23 Σεπτ. 1992 (ΦΕΚ Β΄576) απόφ. Υπ. Προεδρίας της Κυβέρνησης, τόμ.24 σελ.132, 23. 5.Δια κοινών αποφάσεων των Υπουργών Προεδρίας Κυβερνήσεως και του αρμοδίου κατά περίπτωσιν Υπουργού, δημοσιευομένων δια της Εφημερίδος της Κυβερνήσεως (τεύχος Β΄), ορίζεται το τεύχος εις το οποίον καταχωρούνται δημοσιεύματα μή προβλεπόμενα υπό του παρόντος. Καταργούμεναι Διατάξεις Άρθρ.11.-1.Από της ενάρξεως της ισχύος του παρόντος νόμου καταργούνται: α)Το Β.Δ/μα υπ’ αριθ.2 της 1/13ης Φεβρ. 1833(ΦΕΚ 1 της 16/28ης Φεβρ. 1833) (ανωτ. αριθ.1). β)Ο Νόμ.ΑΝΔ/1882 «περί καταχωρήσεως Δ/των εν τη Εφημερίδι της Κυβερνήσεως» (ΦΕΚ 81/20.8.1882) (ανώτ. αριθ.2). γ)Ο Νόμ.ΑΣΝΔ/1885 «περί μεταρρυθμίσεως του ΑΝΔ Νόμου περί καταχωρήσεως Δ/των εν τη Εφημερίδι της Κυβερνήσεως» (ΦΕΚ 89/5.8.1885, Μέρος Α΄) (ανωτ. αριθ.3). δ)Το άρθρ.13 του Νόμ.ΒΡΞΣΤ/1893 «περί οργανισμού του Εθνικού Τυπογραφείου» (ΦΕΚ 34/18.2.1893, Μέρος Α΄, τ.Α΄) (τόμ.24 σελ.113). ε)Τα άρθρ.1,2 και 3 του Νόμ.ΓΤΠΖ(3387) της 22.10.1909 «περί τροποποιήσεως και συμπληρώσεως των νόμων περί της Εφημερίδος της Κυβερνήσεως κλπ.» (ΦΕΚ 249/24.10.1909 τ.Α΄) (ανωτ.αριθ.6) ως και το εκτελεστικόν τούτου Β.Δ/μα της 31/31.12.1909 «περί περιληπτικής δημοσιεύσεως δια της Εφημερίδος της Κυβερνήσεως Β.Δ/των κλπ.» (ΦΕΚ 314/31.12.1909 τ.Α΄) (ανωτ. αριθ.7). ς)Ο Νόμ.93/1913 «περί τροποποιήσεως του άρθρ.3 εδάφιον του ΓΥΠΖ Νόμου του 1909 (ΦΕΚ 252/10.12.1913 τ.Α΄) (ανωτ. αριθ.9). ζ)Το άρθρ.4 του Νομ.523/1914 «περί αυξήσεως του προσωπικού του Εθνικού Τυπογραφείου και περί τροποποιήσεως των αφορωσών την Εφημερίδα της Κυβερνήσεως διατάξεων» (ΦΕΚ 395/27.12.1914 τ.Α΄) (ανωτ. αριθ.10). η)Τα άρθρ.10,12,13 και 15 του Νόμ.844/1917 «περί τροποποιήσεως και συμπληρώσεως των περί του Εθνικού Τυπογραφείου κλπ. νόμων» (ΦΕΚ 185/5.9.1917, τ.Α΄) (ανωτ. αριθ.11). θ)Το Β.Δ. της 14/16 Σεπτ.1917 «περί διαιρέσεως της Εφημερίδος της Κυβερνήσεως, κανονισμού της δημοσιευτέας εν αυτή ύλης κλπ.» (ΦΕΚ 201/16.9.1917 τ.Α΄) (ανωτ.αριθ.12) το Β.Δ/μα της 20/26 Ιαν. 1918 «περί κανονισμού ύλης δημοσιευτέας εν περιλήψει δια της Εφημερίδος της Κυβερνήσεως κλπ.» (ΦΕΚ 27/26.1.1918 τ.Α΄ ) (ανωτ.αριθ.13) και το Β.Δ/μα της 22/23 Ιαν.1936 «περί υποχρεωτικής δημοσιεύσεως δια της Εφημερίδος της Κυβερνήσεως των Β.Δ/των ή πράξεων αφορωσών εις την μεταβολήν της καταστάσεως των δημοσίων υπαλλήλων εν γένει» (ΦΕΚ 42/23.1.1936 τ.Α΄). ι)Ο Α.Ν.972/1937 «περί υποχρεωτικής δημοσιεύσεως εις την Εφημερίδα της Κυβερνήσεως πράξεων αφορωσών το προσωπικόν των Νομικών Προσώπων Δημοσίου Δικαίου κλπ.» (ΦΕΚ479/26.11.1937 τ.Α΄) (ανωτ.αριθ.19) ια)Ο Α.Ν.1013/1937 «περί τροποποιήσεως των περί του Εθνικού Τυπογραφείου κειμένων διατάξεων» (ΦΕΚ 531/31.12.1937 τ.Α΄) (ανωτ.αριθ.21). ιβ)Ο Α.Ν.2051/1939 «περί επεκτάσεως των διατάξεων του Α.Ν.972/1937 κλπ.» (ΦΕΚ 462/ 30.10. 1939 τ.Α΄) (ανωτ.αριθ.22). ιγ)Η παρ.2 του άρθρ.3 του Α.Ν.2344/1940 «περί αιγιαλού και παραλίας» (ΦΕΚ 154/18.5.1940 τ.Α΄) (τόμ.20Α σελ.179). ιδ)Το Ν.Δ.259/1941 «περί τροποποιήσεως διατάξεων του Α.Ν.972/1937 περί υποχρεωτικής δημοσιεύσεως κλπ.» (ΦΕΚ 227/8.7.1941 τ.Α΄) (ανωτ.αριθ.23). ιε)Το Ν.Δ.1205/1942 «περί της αληθούς εννοίας της διατάξεως της παρ.6 του άρθρου μόνου του υπ’ αριθ.972/1937 Α.Νόμου κλπ.» (ΦΕΚ 82/10.4.1942 τ.Α΄)(ανωτ.αριθ.24). ις)Ο Νόμ.617/1943 «περί επενεκτέων οικονομιών της δημοσιευομένης ύλης κλπ.» (ΦΕΚ 310/17.9.1943 τ.Α΄) (ανωτ.αριθ.25). ιζ)Το από 8 Μαΐου 1950 Β.Δ/μα «περί καταχωρίσεως πινάκων απολυομένων μαθητών εκ των γυμνασίων κλπ.» (ΦΕΚ113/9.5.1950 τ.Α΄) (τόμ.32Α σελ.325). ιη)Η παρ.3 του άρθρ.36 του από 31.12.1971 Β.Δ/τος «περί του Ακαδημαϊκού και του διδακτικού έτους, του εορτολογίου, των εγγραφών, μετεγγραφών, των αμοιβών και ποινών, της φοιτήσεως, των εξετάσεων και των τίτλων σπουδών των σπουδαστών των Παιδαγωγικών Ακαδημιών»(ΦΕΚ 285/31.12.1971 τ.Α΄) (τόμ.32Α σελ.264,03). ιθ)Η παρ.3 του άρθρ.36 του από 11.5.1972 Β.Δ/τος «περί του Ακαδημαϊκού και διδακτικού έτους, του εορτολογίου, των εγγραφών, μετεγγραφών, των αμοιβών και ποινών, της φοιτήσεως, των εξετάσεων και των τίτλων σπουδών των σπουδαστριών των Σχολών Νηπιαγωγών» (ΦΕΚ 72/23.5.1972 τ.Α΄)(τόμ.32Α σελ.276,15). (Μετά τη σελ. 248(γ) Σελ. 248,01 Τεύχος 1321 Σελ. 75 Εφημερίδα της Κυβερνήσεως 1.Η.ε.30 κ)Πάσα ετέρα διάταξις αντικειμένη εις τας διατάξεις του παρόντος νόμου. 2.Αι διατάξεις των παρ.2 και 6 του άρθρ.3 του Νόμ.2065/1952 «περί του τρόπου διορισμού τεχνιτών εν τω Εθνικώ Τυπογραφείω» (τόμ.24 σελ.130) ως ούτος τροποποιηθείς ισχύει, καταργούνται, αι δε λοιπαί παράγραφοι αριθμούνται εφεξής 1,2,3,4 και 5. Άρθρ.12.-Η ισχύς του παρόντος νόμου άρχεται από 1ης Μαΐου 1976. Σελ. 248,02 Τεύχος 1321 Σελ. 76 1.Η.ε.30 Εφημερίδα της Κυβερνήσεως Άρθρ.2.-1.Δεν δημοσιεύονται δια της Εφημερίδος της Κυβερνήσεως: α)Αι κανονιστικού χαρακτήρος πράξεις οιουδήποτε εκ των υπό στοιχ.γ΄ της παρ.1 του προηγουμένου άρθρου οργάνων της Διοικήσεως δια τας οποίας ειδική διάταξις νόμου προβλέπει την δημοσίαν γνωστοποίησιν αυτών δι’ετέρου προσφόρου μέσου. β)Αι κανονιστικού χαρακτήρος πράξεις των νομαρχών. γ)Αι περί καθιερώσεως υπερωριακής επ’ αμοιβή εργασίας κατά υπηρεσίαν ή κλάδον αποφάσεις. δ)Αι περί εγκρίσεως ημερών κινήσεως εκτός έδρας, καθ’ υπέρβασιν των υπό των κειμένων διατάξεων επιτρεπομένων, αποφάσεις. ε)Αι περί συγκροτήσεως και διορισμού ή αντικαταστάσεως μελών συμβουλίου ή επιτροπών αποφάσεις, πλην των διοικητικών συμβουλίων των νομικών προσώπων δημοσίου δικαίου ή δημοσίων οργανισμών και επιχειρήσεων ή ιδρυμάτων. Σελ. 244(α) ς)Αι διακηρύξεις δημοπρασιών ή διαγωνισμών εκτελέσεως έργων, εκπονήσεως μελετών, διενεργείας προμηθειών, ως και περί εκποιήσεως ή μισθώσεως κινητών ή ακινήτων πραγμάτων του δημοσίου και των νομικών προσώπων δημοσίου δικαίου. ζ)Αι προσκλήσεις προς συμμετοχήν εις διαγωνισμούς δια την κατάληψιν θέσεων των δημοσίων υπηρεσιών και των νομικών προσώπων δημοσίου δικαίου. η)Αι αφορώσαι εις την υπηρεσιακήν θέσιν ή κατάστασιν, ή τας αποδοχάς ή απολαβάς εν γένει των δημοσίων λειτουργών, των δημοσίων πολιτικών ή στρατιωτικών υπαλλήλων πάσης κατηγορίας, ως και των υπαλλήλων νομικών προσώπων δημοσίου δικαίου, πράξεις. Κατ’ εξαίρεσιν δημοσιεύονται υποχρεωτικώς αι περί διορισμού, προαγωγής, εντάξεως, αργίας, διαθεσιμότητος, μετατάξεως, υποβιβασμού, αποδοχής παραιτήσεως και περί απολύσεως των ως άνω λειτουργών ή υπαλλήλων πράξεις. Εις την έννοιαν της απολύσεως περιλαμβάνεται και η υπό της νομοθεσίας των ενόπλων δυνάμεων και των σωμάτων ασφαλείας προβλεπομένη αποστρατεία ή απόταξις. θ)Οι κατά την εκάστοτε ισχύουσαν νομοθεσίαν συντασσόμενοι πίνακες προακτέων ή μεταθετέων δημοσίων λειτουργών και υπαλλήλων ή υπαλλήλων νομικών προσώπων δημοσίου δικαίου. ι)Αι περί εγκρίσεως κυκλοφορίας και διαθέσεως αυτοκινήτων και τροχοφόρων εν γένει των δημοσίων υπηρεσιών, των οργανισμών τοπικής αυτοδιοικήσεως ή άλλων νομικών προσώπων δημοσίου δικαίου, δημοσίων οργανισμών ή επιχειρήσεων ή ειδικών υπηρεσιών και Τραπεζών, ως και αι περί άρσεως ταύτης αποφάσεις. ια)Αι αποφάσεις των νομαρχών περί συγκροτήσεως ερανικών επιτροπών και επιτροπών λαχειοφόρων αγορών. ιβ)Αι αφορώσαι εις την υπηρεσιακήν θέσιν ή κατάστασιν των υπαλλήλων οιουδήποτε οργανισμού ή επιχειρήσεως λειτουργούσης υπό μορφήν νομικού προσώπου ιδιωτικού δικαίου πράξεις.  ιγ)Οι πίνακες των απολυομένων μαθητών των Σχολείων Μέσης Εκπαιδεύσεως, ως και οι πίνακες των αποφοίτων των Σχολών Εκπαιδεύσεως διδακτικού Προσωπικού. 2.Κανονιστικαί πράξεις του Υπουργείου Εθνικής Αμύνης, αφορώσαι εις την οργάνωσιν, σύνθεσιν, διάταξιν και εξοπλισμόν ή εφοδιασμόν των ενόπλων δυνάμεων της χώρας και χαρακτηριζόμεναι ως απόρρητοι, δεν δημοσιεύονται δια της Εφημερίδος της Κυβερνήσεως, γνωστοποιούνται δε μόνον εις τας αρμοδίας υπηρεσίας και τους κατά νόμον αποδέκτας αυτών, κατά τας ειδικάς περί τούτου διατάξεις. Εξεδόθη το Π.Δ. 374/1976 (ΦΕΚ Α΄134) περί τρόπου δημοσιεύσεως των κανονιστικών χαρακτήρος πράξεων των Νομαρχών (τόμ.2 σελ.206, 755). 1.Η.ε.30 Εφημερίδα της Κυβερνήσεως Άρθρ.3.-1.Αι κατά το προηγούμενον άρθρον μη δημοσιευόμεναι δια της Εφημερίδος της Κυβερνήσεως κανονιστικού χαρακτήρος πράξεις των νομαρχών (στοιχ.β΄ της παρ.1) καταχωρούνται εν κεκυρωμένω αντιγράφω εις ειδικόν επί τούτω βιβλίον ή φάκελλον, τηρούμενων παρά τη αρμοδία υπηρεσία και όντα προσιτόν εις το κοινόν, δημοσιεύονται δε εις μίαν τουλάχιστον εφημερίδα της έδρας ή της περιφερείας του νόμου. Εις περίπτωσιν καθ’ ην δεν εκδίδεται εφημερίς εις την έδραν ή ετέραν πόλιν του νομού, η δημοσίευσις γίνεται εις εφημερίδα εκδιδομένην εις την μείζονα περιοχήν εκ των ευρύτερων κυκλοφορουσών τοιούτων εις την περιοχήν του νομού, κατά την κρίσιν του νομάρχου. 2.Εκάστη νομαρχία υποχρεούται όπως χορηγή ατελώς επί τη απλή αιτήσει των ενδιαφερομένων κεκυρωμένον αντίγραφον ή φωτοαντίγραφον πάσης συμφώνως προς τα ανωτέρω τηρουμένης και δημοσιευομένης κανονιστικής πράξεως. 3.Αι υπό στοιχ.γ΄,δ΄,θ΄ και ι΄ της παρ.1 του άρθρ.2 πράξεις ανακοινούνται εις τας αρμοδίας υπηρεσίας δι’ εγκυκλίων και τίθενται υπ’ όψιν των ενδιαφερομένων δια τοιχοκολλήσεως εις εμφανές μέρος εντός του χώρου των υπηρεσιών τούτων. 4.Αι υπό στοιχ.ς΄,ζ΄, και ια΄ της παρ.1 του άρθρ.2 πράξεις, πλην της ανακοινώσεως αυτών εις τας αρμοδίας υπηρεσίας και της τοιχοκολλήσεως αυτών, δημοσιεύονται και δια του τύπου κατά τας ειδικάς περί εκάστης κατηγορίας τούτων διατάξεις. 5.Αι υπό στοιχ.ε΄ και η΄ της παρ.1 του άρθρ.2 πράξεις γνωστοποιούνται εις τας αρμοδίας υπηρεσίας και κοινοποιούνται εν αντιγράφω ή αποσπάσματι εις τους ενδιαφερομένους. 6.Οι υπό στοιχ.ιγ΄ της παρ.1 του άρθρ.2 πίνακες κοινοποιούνται εν αντιγράφω εις τον οικείον Επιθεωρητήν και την Νομαρχίαν. Άρθρ.4.-1.Εκ των εν τω άρθρ.1 προβλεπομένων ως δημοσιευτέων εις την Εφημερίδα της Κυβερνήσεως διοικητικών πράξεων, δημοσιεύονται εν περιλήψει: α)Αι περί νηολογήσεως πλοίων αποφάσεις. β)Αι περί διορισμού, προαγωγής, εντάξεως, αργίας, διαθεσιμότητος, μετατάξεως, υποβιβασμού, αποδοχής παραιτήσεως και περί απολύσεως των δημοσίων λειτουργών, των δημοσίων πολιτικών ή στρατιωτικών υπαλλήλων, ως και των υπαλλήλων των νομικών προσώπων δημοσίου δικαίου πράξεις. 2.Τα εν περιλήψει καταχωρούμενα στοιχεία των εν τη προηγουμένη παραγράφω πράξεων καθορίζονται δια Π.Δ/τος, εκδιδομένου: α)Εις  την περίπτωσιν των υπό στοιχ.α΄ αποφάσεων, προτάσει του Υπουργού Προεδρίας της Κυβερνήσεως και Εμπορικής Ναυτιλίας. β)Εις την περίπτωσιν των υπό στοιχ.β΄ πράξεων, προκειμένου περί στρατιωτικών υπαλλήλων, προτάσει των Υπουργών Προεδρίας της Κυβερνήσεως και Εθνικής Αμύνης. γ)Εις τας λοιπάς περιπτώσεις, τη προτάσει του Υπουργού Προεδρίας της Κυβερνήσεως. Άρθρ.5.-Η Εφημερίς της Κυβερνήσεως εκδίδεται εις τα κάτωθι τεύχη: α)Τεύχος Πρώτον: Εις το τεύχος τούτο καταχωρούνται αι κατά το Σύνταγμα κυρούμενοι και εκδιδόμενοι νόμοι, ο κανονισμός της Βουλής, ως και αι υπό τούτου προβλεπόμεναι, ως δημοσιευτέαι, κανονιστικού περιεχομένου πράξεις της Βουλής ή του Προέδρου αυτής. Τα διαγγέλματα του Προέδρου της Δημοκρατίας και αι κατά το άρθρ.44 παρ.1 του Συντάγματος εκδιδόμεναι πράξεις νομοθετικού περιεχομένου. Άπαντα τα κανονιστικού περιεχομένου Π.Δ/τα, τα Π.Δ/τα περί διορισμού, αποδοχής, παραιτήσεως ή απαλλαγής εκ των καθηκόντων του πρωθυπουργού, ως και περί διορισμού, αποδοχής παραιτήσεως ή παύσεως υπουργών ή υφυπουργών. Αι κανονιστικού περιεχομένου πράξεις του Υπουργικού Συμβουλίου ή της εξ Υπουργών Επιτροπής και αποφάσεις της Νομισματικής Επιτροπής. Αι συμβάσεις του Ελληνικού Δημοσίου μετά φυσικών ή νομικών προσώπων, αι συμβάσεις και συμφωνίαι μετά ξένων κρατών, αι τροποποιήσεις αυτών, ως και οι κανονισμοί, αι κανονιστικαί διατάξεις και αι πράξεις της Ιεράς Συνόδου της Εκκλησίας της Ελλάδος. β)Τεύχος Δεύτερον: Εις το τεύχος τούτο καταχωρούνται αι κανονιστικαί εν γένει αποφάσεις των υπουργών ή άλλων οργάνων της Διοικήσεως και παν δημοσίευμα μη εμπίπτον εις την ύλην των λοιπών τευχών της Εφημερίδος της Κυβερνήσεως. γ)Τεύχος Τρίτον: Εις το τεύχος τούτο καταχωρούνται αι πράξεις περί διορισμού, προαγωγής, εντάξεως, αργίας, διαθεσιμότητος, μετατάξεως, υποβιβασμού, αποδοχής παραιτήσεως και απολύσεως των δημοσίων λειτουργών, των δημοσίων πολιτικών ή στρατιωτικών υπαλλήλων πάσης κατηγορίας. Αι πράξεις περί διορισμού, προαγωγής και αποδοχής παραιτήσεως ή παύσεως δικηγόρων, συμβολαιογράφων και ορκωτών λογιστών. Ομοίως τα Π.Δ/τα περί απονομής παρασήμων ως και περί απονομής χάριτος ή άρσεως των συνεπειών καταδίκης. δ)Τεύχος Τέταρτον: Εις το τεύχος τούτο καταχωρούνται αι πράξεις περί κηρύξεως αναγκαστικών απαλλοτριώσεων, περί τροποποιήσεως ή ανακλήσεως τούτων και περί παρακαταθέσεως της ορισθείσης αποζημιώσεως. Ομοίως αι περί καθορισμού του αιγιαλού και παραλίας και των βιομηχανικών ζωνών, περί καθορισμού εθνικών δρυμών, δημοσίων δασών και δασικών εν γένει ή αναδασωτέων εκτάσεων, ως και πάσαι αι κατ’ εφαρμογήν των διατάξεων της πολεοδομικής νομοθεσίας εκδιδόμεναι πράξεις, των οποίων κατά νόμον απαιτείται δημοσίευσις εις την Εφημερίδα της Κυβερνήσεως. (Αντί για τη σελ.245(α) Σελ.  245(β) Τεύχος 1321 Σελ. 71 Εφημερίδα της Κυβερνήσεως 1.Η.ε.30 ε)Τεύχος «Νομικών Προσώπων Δημοσίου Δικαίου»: Εις τούτο καταχωρούνται αι πράξεις περί διορισμού, προαγωγής, εντάξεως, αργίας, διαθεσιμότητος, μετατάξεως, αποδοχής παραιτήσεως, απολύσεως ή υποβιβασμού των υπαλλήλων των Νομικών Προσώπων Δημοσίου Δικαίου. Αι περί διορισμού και λοιπών μεταβολών του Ιερού Κλήρου πράξεις και αι τοιαύται του Προσωπικού των Εκκλησιαστικών Οργανισμών, ων η δημοσίευσις απαιτείται κατά τας περί τούτων διατάξεις. Εις το αυτό τεύχος καταχωρούνται επίσης τα Π.Δ/τα και αποφάσεις περί διορισμού, ανανεώσεως θητείας, αποδοχής παραιτήσεως ή παύσεως διοικητών, υποδιοικητών, προέδρων και μελών διοικητικών συμβουλίων των νομικών προσώπων δημοσίου δικαίου ή δημοσίων οργανισμών και επιχειρήσεων, τραπεζών ή ιδρυμάτων ς)Τεύχος «Παράρτημα»: Εις τούτο καταχωρούνται αι πράξεις, περί προκηρύξεως εδρών των ανωτάτων εκπαιδευτικών ιδρυμάτων, περί προκηρύξεως εξετάσεων υποψηφίων δικηγόρων και συμβολαιογράφων, περί αποδοχής δωρεών προς το Ελληνικόν Δημόσιον, περί επιβολής προστίμων δια  τελωνειακάς παραβάσεις, ως και αι αποφάσεις των πειθαρχικών συμβουλίων, ων η δημοσίευσις απαιτείται κατά Νόμον. Ομοίως καταχωρούνται οι πίνακες αποτελεσμάτων διαγωνισμών περί πληρώσεως θέσεων εις δημοσίας υπηρεσίας και τα νομικά πρόσωπα δημοσίου δικαίου μετά των κυρουσών τούτους αποφάσεων. Ομοίως οι πίνακες επιτυχόντων συμβολαιογράφων και κληρώσεως λαχειοφόρων κρατικών δανείων. ζ)Τεύχος «Ανωνύμων Εταιρειών και Εταιρειών Περιωρισμένης Ευθύνης»: Εις το τεύχος τούτο καταχωρούνται αι πράξεις περί συστάσεως ανωνύμων εταιρειών ή εταιρειών περιωρισμένης ευθύνης μετά των κειμένων ή περιλήψεων των οικείων καταστατικών ή των τροποποιήσεων αυτών ως και πάσα ετέρα πράξις αναφερομένη εις τας ως άνω εταιρείας, τας δημοσίας εν γένει επιχειρήσεις ή οργανισμούς, λειτουργούντας υπό μορφήν ιδιωτικού δικαίου, ής η δημοσίευσις δια της Εφημερίδος της Κυβερνήσεως προβλέπεται υπό του νόμου. Ομοίως πάσα πράξις αναφερομένη εις το χρηματιστήριον, την επιτροπήν κεφαλαιαγοράς, την έκδοσιν δανείων και τα χρεώγραφα, τας αλλοδαπάς ασφαλιστικάς εταιρείας και μεσίτας του Λλοϋδ Λονδίνου, τους αντιπροσώπους και πράκτορας αυτών, τους αλληλασφαλιστικούς συνεταιρισμούς και ταμεία, ης η δημοσίευσις δια της Εφημερίδος της Κυβερνήσεως προβλέπεται υπό του νόμου. Ωσαύτως καταχωρούνται οι ισολογισμοί, αι ανακοινώσεις και αι προσκλήσεις γενικών συνελεύσεων ως και αι εκθέσεις εκτιμήσεως των περιουσιακών στοιχείων των ανωνύμων εταιρειών, των εταιρειών περιωρισμένης ευθύνης και των δημοσίων εν γένει επιχειρήσεων και οργανισμών  Σελ. 246(β) Τεύχος 1321 Σελ. 72 λειτουργούντων υπό μορφήν ιδιωτικού δικαίου, ων κατά νόμον απαιτείται η δημοσίευσις. Τέλος οι ισολογισμοί των φιλανθρωπικών σωματείων και των αλληλασφαλιστικών ταμείων και συνεταιρισμών, αι δικαστικαί προσκλήσεις και λοιπά έγγραφα σχετικά με απωλείας τίτλων, ων κατα νόμον απαιτείται η δημοσίευσις ως και αι μηνιαίαι λογιστικαί καταστάσεις των Τραπεζικών εταιρειών. η)Τεύχος «Δελτίον Εμπορικής και Βιομηχανικής Ιδιοκτησίας»: Εις τούτο καταχωρούνται αι περιλήψεις των αποφάσεων των δικαστηρίων σημάτων δι’ ων γίνονται δεκτά ή διαγράφονται τα εμπορικά και βιομηχανικά σήματα, ως και των πράξεων περί ανανεώσεως και διαγραφής αυτών. Ομοίως οι τίτλοι των απονεμηθέντων διπλωμάτων ευρεσιτεχνίας μετά του αύξοντος αριθμού, της ημερομηνίας, των στοιχείων των δικαιούχων και των πληρεξουσίων και αντικλήτων αυτών ως και περιλήψεις των ακυρώσεων, εκπτώσεων και πάσης τροποποιήσεως επελθούσης εις την κυριότητα ή εκμετάλλευσιν των διπλωμάτων. «θ.Τεύχος «Προκηρύξεων Α.Σ.Ε.Π.»> Στο τεύχος αυτό καταχωρούνται όλες οι προκηρύξεις του Ανωτάτου Συμβουλίου Επιλογής Προσωπικού (ΑΣΕΠ) για την πλήρωση θέσεων σύμφωνα με το νομ. 2190/1994 (ΦΕΚ 28 Α’)». Η μέσα σε « » περιπτ. θ΄ προστέθηκε από την παρ. 12 άρθρ. 2 Ν. 2349/31 Οκτ. – 1 Νοεμ. 1995, (ΦΕΚ Α΄ 224) , τομ. 2 Α  σελ. 318,238. «ι. Τεύχος Διακηρύξεων Δημοσίων Συμβάσεων». Στο τεύχος αυτό καταχωρούνται όλες οι προκηρύξεις διαγωνισμών προμηθειών του δημόσιου τομέα του άρθρ. 1 του Νομ. 2286/1995 (ΦΕΚ 19 Α’) και διαγωνισμών δημοσίων έργων του άρθρ. 2 του Νομ. 1418/1984 (ΦΕΚ 23 Α’), όπως ισχύει». Η μέσα σε « » περιπτ.ι΄ προστέθηκε από την περιπτ. α΄ της παρ. 6 άρθρ. 8 Νομ. 2741/28-28 Σεπτ. 1999 ,(ΦΕΚ Α΄ 199) ,Τομ. 25Α σελ. 258,747. 1.Η.ε.30 Εφημερίδα της Κυβερνήσεως Άρθρ.6.-1.Η παραγγελία προς δημοσίευσιν δια της Εφημερίδος της Κυβερνήσεως των κατά τας κειμένας διατάξεις καταχωρουμένων εν αυτή παρέχεται υπό του Υπουργού Προεδρίας Κυβερνήσεως. Η αρμοδιότης αύτη δύναται να μεταβιβάζεται ως προς ωρισμένα τεύχη εις Υφυπουργόν ή ανώτατον δημόσιον υπάλληλον. 2.Κατά πάσαν περίπτωσιν καθ’ ην δεν προκύπτει σαφώς εκ των κειμένων διατάξεων εις ποίον συγκεκριμένως τεύχος της Εφημερίδος της Κυβερνήσεως δέον να καταχωρηθή ωρισμένη δημοσιευομένη πράξις, η δημοσίευσις ταύτης θεωρείται νομίμως συντελεσθείσα εις το τεύχος εις ο κατεχωρήθη αύτη. Άρθρ.7.-1.Η Εφημερίς της Κυβερνήσεως εκδίδεται καθ’ εκάστην εργάσιμον ημέραν, εν επειγούση δε ανάγκη και καθ’ ημέραν αργίαν, εις αυτοτελή φύλλα φέροντα την ημερομηνίαν της ημέρας της εκδόσεως, ίδιον αύξοντα αριθμόν και συνεχή δι’ άπαντα τα εντός του αυτού έτους εκδιδόμενα φύλλα αρίθμησιν των σελίδων. Ειδικώς το τεύχος «Ανωνύμων Εταιρειών και Εταιρειών Περιωρισμένης Ευθύνης» φέρει συνεχή αρίθμησιν μόνον ως προς τον αριθμόν των φύλλων, των σελίδων αριθμουμένων κατά φύλλον. 2.Τα φύλλα της Εφημερίδος της Κυβερνήσεως κυκλοφορούν εντός της αυτής ημέρας της ην ταύτα φέρουν ημερομηνίας. Εντός της αυτής ημέρας και προ της κυκλοφορίας, ή συγχρόνως  προς ταύτην, αντίτυπον του κυκλοφορούντος φύλλου ή κεκυρωμένον αντίγραφον του ηλεγμένου και θεωρηθέντος παρά του Υπουργού Προεδρίας της Κυβερνήσεως δοκιμίου καταχωρείται εις ίδιον φάκελλον τηρούμενον κατά τεύχος παρά τω Εθνικώ Τυπογραφείω και όντα προσιτόν εις το κοινόν. 3.Μη ούσης δυνατής ένεκα τεχνικών λόγων της κυκλοφορίας φύλλου της Εφημερίδος της Κυβερνήσεως κατά την ημέραν της ην τούτο φέρει ημερομηνίας οι ενδιαφερόμενοι δύνανται να αιτούνται παρά του Εθνικού Τυπογραφείου κεκυρωμένον φωτοαντίγραφον του κατά την προηγουμένην παράγραφον κατεχωρημένου φύλλου ή δοκιμίου. Το ούτω χορηγούμενον κεκυρωμένον φωτοαντίγραφον έχει την αυτήν νόμιμον ισχύν ην και τα φύλλα της Εφημερίδος της Κυβερνήσεως. 4.Συντρεχουσών των εν ταις ηγουμέναις παραγράφοις προϋποθέσεων, το φύλλον της Εφημερίδος της Κυβερνήσεως τεκμαίρεται αμαχήτως ως κυκλοφορήσαν την ημέραν της ην τούτο φέρει ημερομηνίας. Η ημέρα εκδόσεως και κυκλοφορίας λαμβάνεται πάντοτε αδιαιρέτως. Άρθρ.8.-1.Η εκτέλεσις των κατά νόμον δημοσιευτέων εις την Εφημερίδα της Κυβερνήσεως πράξεων δεν δύναται να χωρήση προ της κατά το  προηγούμενον άρθρον δημοσιεύσεως αυτών. Η διάταξις αύτη δεν θίγει την τυχόν αναδρομικήν ισχύν των πράξεων τούτων. 2.Εφ’ όσον κατά νόμον επιβάλλεται και η ατομική κοινοποίησις δημοσιευτέας ως άνω πράξεως, εν τω κοινοποιητηρίω εγγράφω αναγράφεται υποχρεωτικώς το τεύχος, το φύλλον και η ημερομηνία της δημοσιεύσεως. 